section_heading: Italija
paragraph_text: Nordahl je prešao u talijanski A.C. Milan 22. siječnja 1949. godine. Za Milan je igrao osam sezona, pet sezona bio je najbolji strijelac Serie A (1949. – 1950., 1950. – 1951., 1952. – 1953., 1953. – 1954. i 1954. – 1955.). Najbolji je strijelac Milana svih vremena s 210 ligaških golova, te je još uvijek treći najbolji strijelac Serie A svih vremena, s 225 golova u 291 utakmici. Bolji od njega su samo Silvio Piola i Francesco Totti. Nakon što je napustio Milan, Nordahl igrao za Romu dvije sezone.